paragraph_text: Trg Portarata nastaje prema projektu carskog arhitekta Pietra Nobilea iz 1824. godine koji se počeo realizirati nakon 1838. godine. Ideja projekta bila je odvajanje slavoluka s gradskim vratima od neposrednih okolnih zgrada i zidina, međutim u realizaciji su porušena i gradska vrata pa je slavoluk ostao slobodno stojeći spomenik u sredini tada zamišljenog trga.